Bugis (kadaharan)

Bugis 240pxGambar bugis asak anu dibungkus kénéh Nami séjén Mendut Jinis Kuéh baseuh Asal Indonésia (Sunda) Bahan utama Tepung ketan, cipati, unyi (kalapa & gula beureum) Bungkus Daun cau

Bugis nyaéta salah sahiji jenis kuéh baseuh tradisional anu dijieun tina tepung ketan anu dieusian ku unyi (campuran kalapa parud jeung gula beureum). Ieu kuéh miboga tékstur anu hipu sarta raosna amis. Di masarakat Sunda, bugis téh mindeng kapanggih dina rupa-rupa acara adat, saperti seserahan nikah, tahlilan, atawa hajatan sanésna.

Bugis nyaéta salah sahiji kadaharan ti Jawa Kulon nu miboga rasa amis. Bahan anu dipaké pikeun nyieunna nyaéta tipung ketan, gula bodas, jeung cipati atawa kalapa nu meunang marud.Resep Kue Bugis. Kadaharan bugis dibungkus maké daun cau. Cara ngasakanana nyaéta diseupan. Ieu kadaharan téh lolobana aya di wewengkon Garut, Subang, Tasikmalaya jeung Ciamis. 

Kitu deui di Sumatera (Padang) ilahar dipiwanoh Lapek Bugis atawa Lepat Bugis, nu ngabédakeunna, maké tipung ketan hideung sarta entén kalapa diasakan jeung gula bodas lain gula beureum.  Dibungkusna kawas wangun piramida, lain pasagi ciga di Jawa. Di Jawa ilahar dipiwanoh Mendut, bahanna méh sarua jeung bugis nu aya di Jawa Kulon, dibungkus ku daun cau.

 Tinggali ogé 
 Papais

Rujukan

Kategori:Kadaharan urang Sunda
Kategori:Kadaharan Indonésia
Kategori:Jajanan pasar
Kategori:Olahan tipung ketan